Vinje var fra 1837 del av Hemne formannskapsdistrikt (kommune), som svarte til prestegjeldet. 1. juli 1924 ble Vinje skilt ut som egen kommune med 716 innbyggere. Også Snillfjord ble skilt ut fra Hemne på dette tidspunktet. 1. januar 1964 ble Vinje og Hemne kommuner samt den delen av Heim kommune som lå vest for Hemnfjorden, slått sammen til den nye Hemne kommune. Vinje kommune hadde ved sammenslåingen 576 innbyggere.